b'\n_START_ARTICLE_\nRichard Bach\n_START_SECTION_\nBiografija\n_START_PARAGRAPH_\nGim\xc4\x97 1936 m. bir\xc5\xbeelio 23 d. Ilinojaus valstijos Ouk Parko mieste. Mok\xc4\x97si Kalifornijos Long Beach universitete. Nuo 17 met\xc5\xb3 susidom\xc4\x97jo aviacija. Tarnavo lak\xc5\xabnu JAV karin\xc4\x97se oro ir j\xc5\xabr\xc5\xb3 paj\xc4\x97gose. Dirbo kitus labai \xc4\xafvairius darbus, \xc4\xafskaitant ir lak\xc5\xabnu skrajojan\xc4\x8diame cirke. 1970 m. jo i\xc5\xa1leista knyga D\xc5\xbeonatanas Livingstonas \xc5\xbduv\xc4\x97dra tapo bestseleriu. Labai populiaria knyga tapo ir 1977 m. i\xc5\xa1leista knyga Illusions: The Adventures of a Reluctant Messiah. 2012 m. rugpj\xc5\xab\xc4\x8dio 31 d. R. Bacho pilotuojamas l\xc4\x97ktuvas leisdamasis Va\xc5\xa1ingtono valstijos San Juan saloje kliud\xc4\x97 elektros laidus ir patyr\xc4\x97 avarij\xc4\x85. R. Bachas buvo sunkiai su\xc5\xbeeistas, ta\xc4\x8diau i\xc5\xa1gyveno. K\xc5\xabryboje R. Bachas daugiausia palie\xc4\x8dia tokius filosofinius klausimus kaip \xc5\xbemogaus fizin\xc4\x97s galimyb\xc4\x97s ir mirtingumas, metaforomis kalba apie skryd\xc5\xbeius ir aviacij\xc4\x85. \xc5\xa0iuo metu ra\xc5\xa1ytojas yra tre\xc4\x8di\xc4\x85 kart\xc4\x85 susituok\xc4\x99s. Su pirm\xc4\x85ja \xc5\xbemona jis susilauk\xc4\x97 \xc5\xa1e\xc5\xa1i\xc5\xb3 vaik\xc5\xb3.'